Cassinhabèra e Tornàs

Cassinhabèra e Tornàs (Cassagnabère-Tournas en francés) qu'ei ua comuna gascoa de Nebosan situada en departament dera Hauta Garona e era region d', ancianament de Miègjorn-Pirenèus.

Geografia
vignette|upright=1.6|centre|Comunas a l'entorn.
Perimètre deth territòri

Toponimia
Eras fòrmas ancianas que son Cassanhabela en 1263, Cassanea Pulchra en 1424 Émile Connac, Dictionnaire topographique du département de la Haute-Garonne, manuscrit, 1882, Vol. 1, p. 649, cercar sus Gallica. 
Cassanha qu'ei classicament definit per eth latin tardiu cassanea, derivat collectiu de cassanus, « casse », deth gallic cassanos, medish sens Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 152Jacques Astor, Dictionnaire des Noms de Familles et Noms de Lieux du Midi de la France, ed. du Beffroi, 2002, p. 204; ua cassanha qu'ei donc un bòsc de casses; mès Xavier Delamarre qu'explica cassanha per eth gallic cassaniā, medish sens Xavier Delamarre, Noms de lieux celtiques de l'Europe ancienne, ed. Errance, 2012, p. 108, interpretat après com un derivat latin en -ea. Negre qu'explica bèra, plaçat après eth nom, significa « grana » Ernest Nègre, Toponymie générale de la France, volume I, n° 3 979, en tot cas en era lenga modèrna. Bèth, bèra, ara Edat Mejana qu'a un sens laudatiu Jacques Astor, Dictionnaire des Noms de Familles et Noms de Lieux du Midi de la France, ed. du Beffroi, 2002, p. 120.
Tornàs
Tornàs que sembla sufixat en -anos (latin), mès que mancam de referéncias enera literatura toponimica. Era basa que seriá celtica, turnā, eths costalats, eras cimas, eras hautors, o eth nom d'òme Turnos (eras proprietats de Turnos) Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 672, a Ternay. 2Xavier Delamarre, Noms de lieux celtiques de l'Europe ancienne, ed. Errance, 2012, p. 256. Tornàs qu'ei ath miei de turons e pitèrs, près d'un som de 416 m, probablament la motivacion principala, mès tot qu'ei possible.

Istòria
Pendent er Ancian Regime, Cassinhabèra qu'èra de Nebosan (país d'estats), dera diocèsi de Comenge e dera senescaucia de Tolosa. Eth vocable dera glèisa qu'ei Sent Geli; que i a autas glèisas : era capèra de Nòsta Dauna d' Artiguehente (nom francés), eras glèisas despareishudas de  Maubossin e de Sent Jausèp. Tanlèu 1790, Aulon qu'èra deth canton d'Aurinhac. Eth nom dera comuna qu'èra Cassagnabères, Ramefort, Tournas en 1790, Cassagnabère et  Ramefort en 1791 e en er an IV Dictionnaire des localités de la Haute-Garonne, p. 10 e 1  https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html (annexion provisòria de Ramefort).

Ramefort (benlèu *Ramahòrt en gascon), vilatge de Cassinhabèra qui èra pas comunautat pendent er Ancian Regime [nimèi parròquia], que vengó en er an II ua comuna damb eth nom de Ramelibre. Que'u incorporèn a Cassinhabèra en er an IV, puish que's tornè crear. Era ordenança deth 8 de junh de 1825 que suprimí aquera comuna e n'incorporè eths tròces a Aurinhac, Boçan, Cassinhabèra e Sent Andrèu (era comuna qu'èra hèita d'enclavas non confrontantas) Dictionnaire des localités de la Haute-Garonne, p. 38 e 1  https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html. I a un lòc deth nom de Ramefort ath nòrd de Cassinhabèra, sus ua tuca, près de Mondine, mès es pas abitat; era mapa d'Estat-Major (sègle XIX) que muisha un camin qui mia a Ramefort, signe d'ocupacion umana. Ramefort qu'ei un nom tipic de castèth. Mès per quina rason, per quin sovièr istoric, tròces d'una possibla comunautat anciana causigón de s'amassar en ua comuna ?

Pendent l'Ancian Regime, Tornàs qu'èra ua comunautat non parròquia de Nebosan (país d'estats) e dera senescaucia de Tolosa. Tanlèu 1790, Tornàs qu'èra deth canton d'Aurinhac. Tornàs que fusionè damb Cassinhabèra per era lei deth 19 de heurèr de 1855 Dictionnaire des localités de la Haute-Garonne, p. 49 e 1  https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html. Tornàs qu'es ath sud de Cassinhabèra, sus era RD 81. Era constitucion dera comuna qu'estó pas immediata, puish que eth nom dera comuna de Cassinhabèra èra Cassagnabères, Ramefort, Tournas en 1790 (a un moment de 1790).

 Administracion 

 Abans la refòrma cantonala de 2014, aplicada en 2015, la comuna qu'èra deth canton d'Aurinhac; qu'ei ara deth canton de Casèras.

 Demografia 

 En  era populacion qu'èra de  abitants e era densitat qu'èra de  ab/km².
Ramefort

Lòcs e monuments

Personalitats ligadas damb era comuna

Véser tanben
 Comunas de la Nauta Garona

 Ligams extèrnes 

 Nòtas e referéncias 

Categoria:Comuna de Nebosan
Categoria:Comuna de la Nauta Garona
Categoria:Comuna de Gasconha